Document ID: /roh_data/filtered/Billingualer_Corpus_interleaved-de-rm.jsonl.gz/1720

This is a text translated from German to Rumantsch Grischun.
Regierungsmitteilung vom 28. Januar 2010

Im Kanton Graubünden soll das neue Fach "Religionskunde und Ethik" auf der Oberstufe ab Schuljahr 2012/13 eingeführt werden. Die Bündner Regierung hat das entsprechende Grobkonzept und die Projektstruktur zur Einführung gutgeheissen.

Erste Weichen für den künftigen Unterricht "Religionskunde und Ethik" gestellt

Die Bündner Regierung hat das Grobkonzept und die Projektstruktur zur Einführung des Fachs "Religionskunde und Ethik" zur Kenntnis genommen und das Erziehungs-, Kultur- und Umweltschutzdepartement mit der Umsetzung beauftragt. Das Konzept sieht vor, das neue, vom Staat verantwortete und für alle Schülerinnen und Schüler obligatorische Fach "Religionskunde und Ethik" auf der Volksschul-Oberstufe ab Schuljahr 2012/13 einzuführen. Auf der Primarstufe soll unter Berücksichtigung der gemachten Erfahrungen das Fach ab Schuljahr 2017/18 unterrichtet werden.

Im vergangenen Jahr stellte der Grosse Rat der "Ethik-Initiative" einen Gegenvorschlag ("Modell 1+1") gegenüber. Dieser wurde von den Landeskirchen mitgetragen und im Mai 2009 im Rahmen einer Volksabstimmung angenommen. Der Volksentscheid sieht vor, dass die Landeskirchen weiterhin eine Lektion Religionsunterricht erteilen. Daneben wird eine für alle Schulkinder obligatorisch zu besuchende Lektion "Religionskunde und Ethik" eingeführt.

Das Grobkonzept legt dabei ausserdem fest, dass sich das neue Fach "Religionskunde und Ethik" nach Vorliegen des "Deutschschweizer Lehrplans 21" so weit als möglich an diesem zu orientieren hat. Im Übrigen plant der Kanton, für bisherige Lehrpersonen im Laufe der kommenden vier Schuljahre bezüglich des neuen Fachs "Religionskunde und Ethik" Nachqualifikationskurse anzubieten. Über die definitiven Lehrpläne, die Wahl und Übersetzung der Lehrmittel sowie die Details der Nachqualifikation der Lehrpersonen wird die Regierung später entscheiden.

Als nächsten Schritt wird eine Arbeitsgruppe bestehend aus Vertretern der Landeskirchen und dem Amt für Volksschule und Sport den Oberstufen-Lehrplan erarbeiten. Grundlage bildet dabei der bisherige Lehrplan des Religionsunterrichts.

Aus Gemeinden und Regionen

Celerina/Schlarigna:

Die Regierung genehmigt die Teilrevision der Ortsplanung der Gemeinde Celerina/Schlarigna vom 26. Oktober 2009.

Gremium: Regierung

Quelle: dt Standeskanzlei Graubünden

28.01.2010
Communicaziun da la regenza dals 28 da schaner 2010

En il chantun Grischun duai il nov rom "enconuschientscha da las religiuns ed etica" vegnir introducì a partir da l'onn da scola 2012/13 sin il stgalim superiur. La regenza grischuna ha approvà tant il concept general correspundent sco er la structura dal project per introducir quest rom.

Instradà emprims pass per l'instrucziun futura dal rom "enconuschientscha da las religiuns ed etica"

La regenza grischuna ha prendì enconuschientscha dal concept general e da la structura dal project per introducir il rom "enconuschientscha da las religiuns ed etica" ed ha incumbensà il departament d'educaziun, cultura e protecziun da l'ambient cun la realisaziun. Il concept prevesa d'introducir quest nov rom a partir da l'onn da scola 2012/13 sin il stgalim superiur da la scola populara. Il nov rom suttastat a la responsabladad dal stadi ed è obligatoric per tut las scolaras e per tut ils scolars. Resguardond las experientschas che vegnan fatgas, duai il rom vegnir instruì sin il stgalim primar a partir da l'onn da scola 2017/18.

Cun il "model 1+1" ha il cussegl grond fatg l'onn passà ina cuntraproposta a la "iniziativa d'etica". Questa cuntraproposta è vegnida sustegnida da las baselgias chantunalas ed acceptada dal pievel en la votaziun dal matg 2009. La decisiun dal pievel prevesa che las baselgias chantunalas dettian vinavant ina lecziun da religiun. Da nov vegn introducida ina lecziun "enconuschientscha da las religiuns ed etica" ch'è obligatorica per tut las scolaras e per tut ils scolars.

Ultra da quai fixescha il concept general ch'il nov rom "enconuschientscha da las religiuns ed etica" stoppia s'orientar uschenavant sco pussaivel tenor il "plan d'instrucziun da la Svizra tudestga 21", ina giada che quel è avant maun. En il decurs dals proxims quatter onns da scola planisescha il chantun dal rest da porscher a las persunas d'instrucziun actualas curs da qualificaziun cumplementara per il nov rom "enconuschientscha da las religiuns ed etica". Davart ils plans d'instrucziun definitivs, davart l'elecziun e davart la translaziun dals meds d'instrucziun sco er davart ils detagls da la qualificaziun cumplementara da las persunas d'instrucziun decida la regenza pli tard.

Sco proxim pass elavura ina gruppa da lavur il plan d'instrucziun per il stgalim superiur. Questa gruppa da lavur consista da represchentantas e da represchentants da las baselgias chantunalas sco er da l'uffizi per la scola populara ed il sport. Sco basa serva per quest intent il plan d'instrucziun da religiun vertent.

Da vischnancas e da regiuns

Schlarigna:

La regenza approvescha la revisiun parziala da la planisaziun locala da la vischnanca da Schlarigna dals 26 d'october 2009.

Gremi: regenza

Funtauna: rg chanzlia chantunala dal Grischun

28.01.2010